**Zmluva o poskytovaní služieb**

**č. ....................**

uzavretá podľa § 269 ods. (2) zákona č. 513/1991 Zb. Obchodného zákonníka a podľa zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov

**Čl. I.**

**Zmluvné strany**

**Poskytovateľ:**

Obchodné meno:

Sídlo:

IČO:

DIČ:

IČ DPH:

konajúca:

Bankové spojenie:

IBAN:

kontaktná osoba na prijímanie objednávok:

*(ďalej len „poskytovateľ“)*

**Objednávateľ:**

Názov: Trstenské technické služby - T T S, s.r.o

Sídlo: J. Hertela 323, Trstená 028 01

Konajúci: Mgr. Jozef Polakevič, konateľ

IČO: 46 941 037

Kontaktná osoba vo veciach technických: Ing. Tomáš Kovalčík

Kontaktná osoba vo veciach zmluvných: Mgr. Jozef Polakevič

*(ďalej „objednávateľ“)*

## Čl. II.

## Predmet zmluvy

1. Poskytovateľ bol identifikovaný ako úspešný uchádzač vo verejnom obstarávaní podľa § 66 zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s predmetom zákazky: „**Nakladanie s odpadmi v meste Trstená, časť 2 zákazky**:„**Odvoz odpadu z veľkoobjemových kontajnerov“,** vyhlásenom zverejnením oznámenia o vyhlásení verejného obstarávania vo Vestníku verejného obstarávania č. .../.... dňa .. . .. . ... pod značkou oznámenia .... - ... .
2. Predmetom tejto zmluvy je poskytovanie služieb súvisiacich so zberom a prepravou odpadov: objemného komunálneho odpadu, biologicky rozložiteľného odpadu a drevnej hmoty (kategória odpadu: 20 01 38) z veľkoobjemových kontajnerov umiestnených v priestoroch zberného dvora objednávateľa v zmysle zákona č. 79/2015 Z.z. o odpadoch a o zmene a doplnení niektorých zákonov (ďalej len „zákon o odpadoch“), podľa nasledovnej špecifikácie:
	1. Zber zmesového komunálneho odpadu z veľkoobjemného kontajneru zo zberného dvora Trstenských technických služieb, s.r.o., zberovým vozidlom poskytovateľa
	2. Preprava zmesového komunálneho odpadu z veľkoobjemného kontajneru na miesto zhodnotenia alebo zneškodnenia.
	3. Zhodnotenie zmesového komunálneho odpadu z veľkoobjemného kontajneru alebo jeho zneškodnenie uložením na skládku odpadu prevádzkovaného poskytovateľom alebo jeho zmluvným partnerom.
	4. Zber biologicky rozložiteľného odpadu z veľkoobjemného kontajneru zo zberného dvora Trstenských technických služieb, s.r.o., zberovým vozidlom poskytovateľa.
	5. Preprava biologicky rozložiteľného odpadu z veľkoobjemného kontajneru na miesto zhodnotenia alebo zneškodnenia.
	6. Zhodnotenie biologicky rozložiteľného odpadu z veľkoobjemného kontajneru.
	7. Zber drevnej hmoty z veľkoobjemného kontajneru zo zberného dvora Trstenských technických služieb, s.r.o., zberovým vozidlom poskytovateľa.
	8. Preprava drevnej hmoty z veľkoobjemného kontajneru na miesto zhodnotenia alebo zneškodnenia.
	9. Zhodnotenie drevnej hmoty z veľkoobjemného kontajneru alebo jeho zneškodnenie uložením na skládku odpadu prevádzkovaného poskytovateľom alebo jeho zmluvným partnerom.
	10. Vedenie evidencie o druhoch a množstvách vyzbieraného odpadu, jeho zhodnotení alebo zneškodnení v rozsahu platnej legislatívy.
	11. Poskytnutie veľkoobjemových uzatvárateľných kontajnerov s objemom 38 m³ na zber a prepravu objemného komunálneho odpadu, biologicky rozložiteľného odpadu a drevnej hmoty.

**Článok III.**

**Objednávka**

1. Služby uvedené v bode 2 článku II tejto zmluvy budú zo strany poskytovateľa poskytované objednávateľovi na základe písomných objednávok objednávateľa. Rozsah požadovaných služieb bude vychádzať z prílohy č. 1 tejto zmluvy.
2. Každá objednávka musí obsahovať najmä:
* číslo a dátum vystavenia objednávky
* presné vymedzenie rozsahu požadovaných služieb: dátum pristavenia veľkokapacitného kontajnera; typ odpadu; dátum vyloženia kontajnera
* cenu určenú v zmysle predloženej cenovej ponuky poskytovateľa v zložení: cena v EUR bez DPH, cena v EUR s DPH
* meno, priezvisko, telefonický kontakt na oprávnenú osobu, ktorá vystavila objednávku, podpis oprávnenej osoby
1. Údaje na objednávke musia byť čitateľné a nesmú byť prepisované. Objednávateľ zašle objednávku poskytovateľovi e-mailovo kontaktnej osobe na prijímanie objednávok. Kontaktná emailová adresa poskytovateľovi na zaslanie objednávky je ....................................................
2. Po obdržaní objednávky sa oprávnená osoba poskytovateľa vyjadrí e-mailom k objednávke najneskôr nasledujúci pracovný deň od doručenia objednávky, a to tak, že buď:
3. objednávku potvrdí bez akýchkoľvek výhrad, o čom zašle objednávateľovi relevantný doklad e-mailom; v takomto prípade bude objednávka uzatvorená v deň, keď bude potvrdenie objednávky doručené objednávateľovi
4. k objednávke zašle objednávateľovi výhrady, obmedzenia alebo iné zmeny; takýto prejav vôle poskytovateľa je novým návrhom na uzavretie zmluvy s pozmeneným obsahom; v takomto prípade bude objednávka uzatvorená v deň, keď objednávateľ prijme pozmenený návrh poskytovateľa a takéto prijatie bude doručené poskytovateľovi.
5. Poskytovateľ sa zaväzuje zabezpečiť pristavanie kontajnera alebo odvoz kontajnera najneskôr do 48 hodín ( počítaných počas pracovných dní) po potvrdení objednávky.

**Článok IV.**

**Spôsob, miesto a čas plnenia**

1. Poskytovateľ sa zaväzuje vykonávať služby podľa tejto zmluvy v rozsahu špecifikovanom v prílohe č. 1 tejto zmluvy a v zmysle vystavených objednávok, pričom po ukončení každej objednávky je povinný vyhotoviť „Protokol o odbere odpadu“ podľa bodu 2 tohto článku zmluvy.
2. Pristavenie veľkokapacitného kontajnera s objemom 38 m³ do zberného dvora objednávateľa vykoná poskytovateľ na základe objednávky verejného obstarávateľa. Pristavenie kontajnera na vyššie uvedené miesto je poskytovateľ povinný uskutočniť najneskôr do 48 hodín (počítaných počas pracovných dní) od potvrdenia objednávky.
3. Odvoz veľkokapacitných kontajnerov s objemom 38 m³ uskutoční poskytovateľ na základe objednávky verejného obstarávateľa, po jeho naplnení. Odvoz veľkokapacitných kontajnerov zo zberného dvora objednávateľa je poskytovateľ povinný uskutočniť najneskôr do 48 hodín (počítaných počas pracovných dní) od potvrdenia objednávky. Súčasne s odvozom veľkokapacitného kontajneru je poskytovateľ povinný zabezpečiť pristavenie prázdneho kontajneru ( systém „výmena plný za prázdny“).
4. Poskytovateľ je povinný po odobratí odpadu vykonať jeho odvoz, likvidáciu, zneškodnenie a zhodnotenie v súlade s platnými právnymi predpismi.
5. Miestom plnenia tejto zmluvy je miesto odvozu odpadu: J. Hertela 323, 028 01 Trstená.
6. Poskytovateľ bude vykonávať služby vo vlastnom mene, na vlastný účet a na vlastné nebezpečenstvo. V prípade vykonávania časti služieb prostredníctvom subdodávateľov nesie zodpovednosť za ich vykonávanie v plnom rozsahu poskytovateľ.

**Článok V.**

**Cena a platobné podmienky.**

* 1. Ceny za poskytované služby sú stanovené ako výsledok verejného obstarávania identifikovaného v bode 1 článku II tejto zmluvy na základe cenovej ponuky poskytovateľa a v súlade so zákonom o cenách č. 18/1996 Z.z. o cenách v platnom znení.
	2. Ceny za poskytovanie služieb súvisiacich so zberom a prepravou odpadov sú určené vo výške:

| Číslo položky | Názov položky | jednotka | Predpokladané množstvo (za celé obdobie trvania zmluvy– 4 roky) | Jednotková cena v EUR bez DPH | Jednotková cena v EUR s DPH |
| --- | --- | --- | --- | --- | --- |
| 1. | Zneškodnenie/zhodnotenie - objemný komunálny odpad (20 03 07) | tona (t) | 2980 |  |  |
| 2. | Zneškodnenie/zhodnotenie BRKO  | tona (t) | 240 |  |  |
| 3. | Zneškodnenie/zhodnotenie odpadu kategórie 20 01 38 | tona (t) | 200 |  |  |
| 4. | Odvoz objemného komunálneho odpadu z veľkokapacitného kontajneru s objemom 38 m³ | 1 odvoz | 208 |  |  |
| 5. | Odvoz biologicky rozložiteľného odpadu z veľkokapacitného kontajneru s objemom 38 m³ | 1 odvoz | 96 |  |  |
| 6. | Odvoz odpadu kategórie 20 01 38 z veľkokapacitného kontajneru s objemom 38 m³ | 1 odvoz | 48 |  |  |

* 1. V cenách uvedených v bode 2 tohto článku sú zahrnuté všetky ekonomicky oprávnené náklady súvisiace:
1. s predmetom plnenia a primeraný zisk poskytovateľa,
2. s nákladmi vyplývajúcich z polohy a umiestnenia miesta skládky, ktorú poskytovateľ deklaroval pri predkladaní ponúk a v zmysle zmluvy o ukladaní povolených druhov odpadu na skládku s prevádzkovateľom skládky uvedenej v prílohe č. 3 tejto zmluvy,
3. s nákladmi súvisiacimi so zhodnocovaním/ zneškodňovaním biologicky rozložiteľného odpadu, v zmysle zmluvy s koncovým zariadením na spracovávanie biologicky rozložiteľného odpadu z veľkokapacitných kontajnerov, uvedenej v prílohe č. 4 tejto zmluvy a
4. s nákladmi súvisiacimi so zhodnocovaním/ zneškodňovaním odpadu kategórie 20 01 38, zmysle zmluvy s koncovým zariadením na spracovávanie odpadu kategórie 20 01 38 uvedenej v prílohe č. 5 tejto zmluvy
5. zo spôsobu realizácie prác,
6. zo starostlivosti o bezpečnosť, ochranu zdravia a protipožiarnych opatrení,
7. s nákladmi na dopravu,
8. s nákladmi na likvidáciu odpadu,
9. s nákladmi vyplývajúcimi z podnikateľského rizika pri realizácii prác za sťažených podmienok a miestnych prekážok ako aj ostatné náklady súvisiace s predmetom zmluvy tu neuvedené.

V cenách uvedených v bode 2 tohto článku nie sú zahrnuté zákonom č. 329/2018 Z. z. o poplatkoch za uloženie odpadov stanovené poplatky za uloženie odpadu na skládku, uvedené poplatky budú fakturované samostatne v zmysle platných právnych predpisov.

* 1. Ceny dohodnuté v tejto zmluve sú konečné a záväzné pre obidve zmluvné strany po celú dohodnutú dobu platnosti a účinnosti tejto zmluvy, okrem:

a) zmeny legislatívy týkajúcej sa zvýšenia poplatku za uloženie odpadu,

b) zmeny sadzby DPH,

c) zmeny miesta zneškodnenia zmesového komunálneho odpadu (skládky)

d) prípadu uplatnenia zmeny cien v zmysle inflácie uvedenej v článku 4 odseku 5 tejto dohody.

V takom prípade sú obidve zmluvné strany povinné do 30 dní od uvedenej zmeny uzavrieť písomný očíslovaný dodatok k tejto zmluve, ktorým upravia výšku cien za poskytované služby, aby zodpovedala vyššie uvedeným zmenám.

* 1. Zmenu dohodnutých cien je možné uskutočniť na základe potvrdenej miery inflácie za predchádzajúci kalendárny rok. Prvú zmenu dohodnutých cien je možné uskutočniť v januári roku 2023 na základe miery inflácie za rok 2022 v meranej indexom spotrebiteľských cien. Druhú zmenu dohodnutých cien je možné uskutočniť v januári 2024 na základe miery inflácie za rok 2023, tretiu zmenu dohodnutých cien je možné uskutočniť v januári 2025 na základe miery inflácie za rok 2024. Uvedená zmena (navýšenie) cien o výšku inflácie sa uskutoční tak, že poskytovateľ zašle objednávateľovi oznámenie o navýšení dohodnutých cien o mieru inflácie. Prílohou oznámenia bude potvrdenie o miere inflácie v SR typu „Spotrebiteľské ceny“ “vydané Štatistickým úradom Slovenskej republiky.
	2. Podkladom pre zaplatenie ceny je faktúra vystavená poskytovateľom a preukázateľne doručená objednávateľovi. Fakturované môžu byť len skutočne poskytnuté služby v súlade s objednávateľom potvrdeného „Protokolu o odbere odpadu“ na základe vystavenej objednávky. Splatnosť faktúry je 30 kalendárnych dní odo dňa doručenia faktúry objednávateľovi.
	3. Faktúra musí obsahovať všetky náležitosti podľa príslušných právnych predpisov. V prípade, že faktúra nebude obsahovať príslušné náležitosti alebo bude vyhotovená obsahovo nesprávne, je objednávateľ oprávnený vrátiť ju poskytovateľovi v lehote splatnosti s písomným odôvodnením na doplnenie a prepracovanie. V takom prípade sa plynutie lehoty splatnosti zastaví a nová lehota splatnosti začne plynúť doručením opravenej faktúry objednávateľovi.
	4. Ak je objednávateľ v omeškaní so splnením peňažného záväzku alebo jeho časti, vzniká poskytovateľovi, ktorý si splnil svoje zákonné a zmluvné povinnosti, právo požadovať od objednávateľa z nezaplatenej sumy úroky z omeškania podľa § 369 ods. 2 zák. č. 513/1991 Zb Obchodného zákonníka, t.j. vo výške základnej úrokovej sadzby Európskej centrálnej banky platnej k prvému dňu príslušného kalendárneho polroka omeškania zvýšenej o osem percentuálnych bodov; takto určená sadzba úrokov z omeškania sa použije počas celej doby omeškania.

**Článok VI.**

**Povinnosti poskytovateľa a objednávateľa**

* + - 1. Poskytovateľ je povinný zabezpečovať a vykonávať všetky služby uvedené v predmete dohody včas a riadne, v súlade s platnou legislatívou v odpadovom hospodárstve a touto zmluvou.
			2. Poskytovateľ je povinný vyprázdňovať veľkokapacitné kontajnery tak, aby nedošlo k hygienickým, bezpečnostným, ekologickým, požiarnym a iným závadám, prípadne ku škode na majetku alebo poškodeniu životného prostredia. V prípade znečistenia pri výkone služieb je poskytovateľ povinný okamžite toto znečistenie odstrániť.
			3. Škody preukázateľne spôsobené pri výkone plnenia z tejto zmluvy zamestnancami poskytovateľa, je poskytovateľ povinný odstrániť na vlastné náklady a bezodkladne ohlásiť objednávateľovi.
			4. Poskytovateľ umožní poverenému pracovníkovi objednávateľa kedykoľvek kontrolu činnosti spojenej so službami vyplývajúcimi z tejto zmluvy.
			5. Poskytovateľ sa zaväzuje, že zber odpadov bude vykonávať zberovými vozidlami spĺňajúcimi platné bezpečnostné a ekologické predpisy.
			6. Objednávateľ určí oprávnené osoby na zadávanie a preberanie predmetných služieb. Oprávnené osoby majú právomoc priebežne kontrolovať predmetné činnosti a fyzicky po ukončení služieb na tvare miesta preberať vykonané služby. Objednávateľ si vyhradzuje právo zmeniť resp. doplniť oprávnené osoby počas obdobia trvania zmluvy.
			7. Objednávateľ poskytne poskytovateľovi služieb potrebnú súčinnosť podaním potrebných informácii k realizácii plnenia z tejto zmluvy a je povinný informovať poskytovateľa o prípadných zmenách dotýkajúcich sa predmetu zmluvy.

**Článok VII.**

**Sankcie**

1. V prípade, že poskytovateľ nezabezpečí plnenie predmetu zmluvy včas, v lehotách dohodnutých
v čiastkových objednávkach, je povinný zaplatiť objednávateľovi zmluvnú pokutu vo výške 0,5 % z fakturovanej sumy za nezabezpečené služby a to za každý deň omeškania až do splnenia záväzku.
2. Poskytovateľ služieb je oprávnený účtovať objednávateľovi zmluvnú pokutu za omeškania
s platením ceny služieb a to vo výške 0,05 % za každý deň omeškania vypočítaný vždy z omeškanej ceny služieb.

**Článok VIII.**

**Zánik zmluvy**

1. Objednávateľ a poskytovateľ sa dohodli, že záväzok založený touto zmluvou sa ruší:
2. uplynutím doby, na ktorú bola zmluva uzavretá
3. dohodou zmluvných strán;
4. výpoveďou objednávateľa v prípade, ak poskytovateľ nie je schopný dodať alebo nedodá objednávateľovi plnenie za cenu určenú v Článku V. bod 2 tejto zmluvy; pre prípad výpovede si zmluvné strany dohodli 6 mesačnú výpovednú lehotu, ktorá začne plynúť od prvého dňa kalendárneho mesiaca nasledujúceho po doručení výpovede;
5. odstúpením od tejto zmluvy ktoroukoľvek zmluvnou stranou v prípade podstatného porušenia povinnosti druhej zmluvnej strany.
6. Odstúpenie od tejto zmluvy je jednostranný právny úkon, ktorý je zmluvná strana, ktorá odstupuje od tejto zmluvy povinná písomne doručiť druhej zmluvnej strane, a to na poslednú známu adresu; zmluvné strany sa dohodli, že marenie prevzatia zásielky alebo neprevzatie zásielky v poštových odberných lehotách, nemá vplyv na platnosť a účinnosť odstúpenia od tejto zmluvy.
7. V prípade zrušenia záväzku vyplývajúceho z tejto zmluvy, sú zmluvné strany povinné bez zbytočného odkladu vysporiadať vzájomné práva a povinnosti vyplývajúce im z tejto zmluvy.
8. Objednávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
9. Objednávateľ môže odstúpiť od zmluvy, uzavretej s uchádzačom, ktorý nebol v čase uzavretia zmluvy zapísaný v registri partnerov verejného sektora ak mal povinnosť zapisovať sa do registra partnerov alebo ak bol vymazaný z registra partnerov verejného sektora.

**Čl. IX**

###### Subdodávateľská doložka

###### Pravidlá na zmenu subdodávateľov

###### a oznamovacia povinnosť zhotoviteľa

* 1. V zmysle § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), poskytovateľ uvedie údaje o všetkých známych subdodávateľoch *(obchodné meno, sídlo/miesto podnikania, IČO,  predmet subdodávky, podiel z ceny na plnení v EUR)*, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedený doklad podpísaný štatutárnym orgánom alebo členom štatutárneho orgánu zhotoviteľa tvorí prílohu č. 2 k zmluve.
	2. Poskytovateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa za predpokladu,

 **-** že nový subdodávateľ má oprávnenie poskytovať služby v rozsahu, ktorým sa podieľa na plnení predmetu zmluvy;

 **-** že nový subdodávateľ spĺňa povinnosť podľa § 11 ods. 1 zákona č. 343/2015 Z. z. o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora.

* 1. Poskytovateľ sa v zmysle § 41 ods. 4 zákona č. 343/2015 Z. z. o verejnom obstarávaní v prípade poskytovania služby čo i len z časti prostredníctvom subdodávateľa/ subdodávateľov, zaväzuje, pri zmene subdodávateľa počas plnenia zmluvy vždy vopred, najneskôr 5 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom písomne upovedomiť objednávateľa. Poskytovateľ je povinný oznámiť objednávateľovi: údaje o subdodávateľovi  *(obchodné meno, sídlo/miesto podnikania, IČO, označenie registra v ktorom je zapísaný,  predmet subdodávky, podiel z ceny na plnení v EUR),* údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a priloží k oznámeniu relevantné doklady, ktorými preukáže, že nový subdodávateľ je oprávnený poskytovať služby v rozsahu, ktorým sa podieľa na plnení predmetu zmluvy; že nový subdodávateľ spĺňa povinnosť podľa § 11 ods. 1 zákona č. 343/2015 Z. z. o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora, resp. doklad o tom, že uvedenú povinnosť nemá. Predložené oznámenie a súvisiace doklady (originály, alebo úradne overené kópie, ak sa nejedná o doklady verejne prístupne) sa stanú súčasťou dokumentácie o verejnom obstarávaní. V prípade, ak poskytovateľ nesplní niektorú z povinnosti uvedených v tomto odseku, je povinný zaplatiť objednávateľovi sankciu o výške 100 eur.

* 1. Objednávateľ je oprávnený kedykoľvek počas trvania tejto zmluvy požadovať poskytovateľa o predloženie všetkých zmlúv so subdodávateľmi.
	2. Poskytovateľ v prípade požiadavky objednávateľa uvedenej v článku 9 bode 3, sa zaväzuje predložiť všetky zmluvy so subdodávateľmi v lehote do troch pracovných dní od prevzatia písomnej žiadosti objednávateľa. V prípade, ak poskytovateľ v stanovenej lehote nesplní povinnosti uvedené v tomto odseku, je povinný zaplatiť objednávateľovi sankciu vo výške 100 eur a to aj opakovane.
	3. V prípade ak poskytovateľ využije subdodávateľa, ktorý je povinný byť zapísaný v registri partnerov verejného sektora a tento subdodávateľ nie je zapísaný v registri partnerov verejného sektora, má Objednávateľ právo odstúpiť od Zmluvy a má nárok na zmluvnú pokutu vo výške 5% z celkovej ceny.
	4. Vyššie uvedenými ustanoveniami nie je dotknutá zodpovednosť poskytovateľa za plnenie zmluvy a nesie zodpovednosť, ako keby plnil sám.

**Článok X.**

**Spoločné a záverečné ustanovenia**

1. Táto zmluva sa uzatvára na dobu 4 roky odo dňa nadobudnutia účinnosti tejto zmluvy.
2. Akékoľvek zmeny a doplnky k tejto zmluve sú platné výlučne v písomnej forme odsúhlasenej obidvomi stranami dohody, vo forme dodatku k zmluve.
3. Na zmeny tejto zmluvy sa primerane aplikujú ust. § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
4. Práva a povinnosti zmluvných strán, ktoré nie sú touto zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.
5. Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým mimosúdnou dohodou.
6. Ak by niektoré ustanovenie tejto zmluvy bolo alebo sa po uzavretí tejto dohody stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej uzatvorenia.
7. Táto zmluva nadobúda platnosť dňom jej podpisu obidvoma zmluvnými stranami a účinnosť v súlade s ust. § 47a ods. 1 Občianskeho zákonníka v platnom znení dňom nasledujúcim po dni jej zverejnenia webovom sídle Objednávateľa.
8. Táto zmluva bola vyhotovená v dvoch vyhotoveniach s platnosťou originálu, pričom každá zo zmluvných strán obdrží jedno vyhotovenie dohody.
9. Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.
10. Neoddeliteľnou súčasťou tejto zmluvy je:
* Príloha č. 1 Opis predmetu zákazky, časť B.2 Súťažných podkladov
* Príloha č. 2 Zoznam subdodávateľov
* Príloha č. 3 zmluva o ukladaní povolených druhov odpadu na skládku s prevádzkovateľom skládky
* Príloha č. 4 súhlas koncového zariadenia na spracovávanie biologicky rozložiteľného odpadu z veľkokapacitných kontajnerov ( zmluva o spolupráci, zmluva o nájme a pod.)
* Príloha č. 5 súhlas koncového zariadenia na spracovávanie drevnej hmoty z veľkokapacitných kontajnerov ( zmluva o spolupráci, zmluva o nájme a pod.)

Objednávateľ: Poskytovateľ:

V Trstenej dňa ............................... V ................................. dňa ....

............................................................. .........................................................

PhDr. Ing. Magdaléna Zmarzláková (meno, priezvisko, funkcia)

 primátorka mesta